b'\n_START_ARTICLE_\nMoonwalker\n_START_SECTION_\nJulkaisu\n_START_PARAGRAPH_\nMoonwalker piti alun perin julkaista yhdess\xc3\xa4 Bad-albumin kanssa vuonna 1987. Samaan aikaan kun elokuvaa oltiin julkaisemassa elokuvateattereissa, Jackson oli Bad World Tour -kiertueella, joka oli h\xc3\xa4nen ensimm\xc3\xa4inen kiertue sooloartistina. Elokuva julkaistiin elokuvateattereissa Euroopassa ja Etel\xc3\xa4-Amerikassa, mutta Warner Brothers peruutti julkaisun elokuvateattereissa Yhdysvalloissa. Moonwalker julkaistiin VHS formaatissa Yhdysvalloissa ja Kanadassa 10. tammikuuta 1989, juuri kun Jackson lopetti Bad World Tour -kiertueensa. Moonwalkeria myytiin Yhdysvalloissa yli 800 000 kappaletta 17. huhtikuuta 1989 menness\xc3\xa4.\n_START_SECTION_\nJuoni\n_START_PARAGRAPH_\nElokuva koostuu lyhyist\xc3\xa4 tarinoista, musiikkivideoista ja live-materiaaleista sen sijaan, ett\xc3\xa4 siin\xc3\xa4 olisi yksi jatkuva juoni.\n_START_SECTION_\nMan in the Mirror\n_START_PARAGRAPH_\nElokuva alkaa Jacksonin "Man in the Mirror" kappaleen live-esityksest\xc3\xa4, joka on kuvattu Bad World Tour -kiertueella. Esityksen aikana n\xc3\xa4hd\xc3\xa4\xc3\xa4n my\xc3\xb6s videop\xc3\xa4tki\xc3\xa4 Afrikan lapsista sek\xc3\xa4 Mahatma Gandhista, Martin Luther King Jr.:sta, John Lennonista ja muista historiallisista henkil\xc3\xb6ist\xc3\xa4.\n_START_SECTION_\nBadder\n_START_PARAGRAPH_\nBadder, parodinen versio Jacksonin Bad -kappaleen musiikkivideosta, jossa alkuper\xc3\xa4isen musiikkivideon henkil\xc3\xb6t on korvattu lapsilla. Elokuvat\xc3\xa4hti Brandon Quintin Adams esitt\xc3\xa4\xc3\xa4 nuorta Jacksonia. Muita ovat Jermaine La Jaune Jackson, Jr, joka on Jacksonin veljenpoika sek\xc3\xa4 nuori Nikki Cox, joka my\xc3\xb6hemmin n\xc3\xa4ytteli sarjoissa Unhappily Ever After ja Las Vegas. Yhtye The Boys esiintyi taustatanssijoina. Maurissa Tancharoen ja Bilal Oliver esiintyiv\xc3\xa4t my\xc3\xb6s videolla.\n_START_SECTION_\nSpeed Demon\n_START_PARAGRAPH_\nBadder muuttuu toiseksi lyhytelokuvaksi, jota kutsutaan "Speed Demoniksi", jonka on ohjannut Will Vinton. Speed Demonissa Jackson yritt\xc3\xa4\xc3\xa4 v\xc3\xa4ltt\xc3\xa4\xc3\xa4 h\xc3\xa4nt\xc3\xa4 jahtaavia faneja. Jackson pukeutuu j\xc3\xa4nikseksi (nimelt\xc3\xa4\xc3\xa4n Spike), mutta joutuu lopulta faniensa jahtaamaksi. Jackson l\xc3\xa4htee moottoripy\xc3\xb6r\xc3\xa4ll\xc3\xa4 karkuuja faneja, jotka jahtaavat h\xc3\xa4nt\xc3\xa4, samaan aikaan taustalla soidessa "Speed Demon" -kappale. Jahtauksen aikana Jackson muuntautuu Sylvester Stalloneksi, Tina Turneriksi ja Pee-Wee Hermaniksi. Lopulta Jackson saa karistettua fanit kannoiltaan ja pys\xc3\xa4htyy riisumaan j\xc3\xa4nis puvun pois. Jacksonin riisuttua puvun, se her\xc3\xa4\xc3\xa4 henkiin ja haastaa Jacksonin tanssimaan._NEWLINE_Videon lopussa liikennepoliisi tulee huomauttamaan, ett\xc3\xa4 Jackson on "No Dancing Zone" -alueella, jossa ei saisi tanssia ja kun Jackson k\xc3\xa4\xc3\xa4ntyy osoittamaan Spike\xc3\xa4, j\xc3\xa4nis on kadonnut. Seuraavaksi poliisi kysyy sarkastisesti Jacksonin nimikirjoitusta lippuun. Ironisena tarkoituksena on, ett\xc3\xa4 Jackson pakoili faneja, jotka halusivat ainoastaan Jacksonin nimikirjoituksen. Juuri kun Jackson on l\xc3\xa4hd\xc3\xb6ss\xc3\xa4, Spiken p\xc3\xa4\xc3\xa4 ilmestyy kiviseen kallioon ja ny\xc3\xb6kk\xc3\xa4\xc3\xa4 Jacksonille, jonka j\xc3\xa4lkeen video loppuu t\xc3\xa4h\xc3\xa4n.\n_START_SECTION_\nLeave Me Alone\n_START_PARAGRAPH_\nSpeed Demonin j\xc3\xa4lkeen tulee "Leave Me Alone" -musiikkivideo, jossa keskityt\xc3\xa4\xc3\xa4n median kiinnostukseen Jacksonin henkil\xc3\xb6kohtaisesta el\xc3\xa4m\xc3\xa4st\xc3\xa4, koska Jackson tunsi, ett\xc3\xa4 iltap\xc3\xa4iv\xc3\xa4lehdet, media, lehdist\xc3\xb6 ja paparazzit eiv\xc3\xa4t j\xc3\xa4tt\xc3\xa4neet h\xc3\xa4nt\xc3\xa4 rauhaan vaikka Jackson teki mit\xc3\xa4 tahansa. Video voitti vuonna 1989 Grammy-palkinnon efekteist\xc3\xa4\xc3\xa4n.\n_START_SECTION_\nCome Together\n_START_PARAGRAPH_\nElokuva p\xc3\xa4\xc3\xa4ttyy Jacksonin esitt\xc3\xa4m\xc3\xa4\xc3\xa4n cover-versioon The Beatlesin Come Together kappaleesta, Seanin, Katien, Zeken ja koira Skipperin katsellessa Jacksonia backstagella.\n_START_SECTION_\nLopputekstit\n_START_PARAGRAPH_\nLopputekstien aikana Ladysmith Black Mambazo esitt\xc3\xa4\xc3\xa4 kappaleen "The Moon is Walking" Club 30:ss\xc3\xa4, jossa kuvattiin Smooth Criminal. Seuraavaksi tulee nelj\xc3\xa4n minuutin nopeutettu versio Smooth Criminal musiikkivideosta.'